Anexa la PHCL Macea nr. 7 din 10 01 2023

CONTRACT DE ADMINISTRARE
 1. Pârțile contractante
Între
 Comuna Macea, cu sediul în Macea, strada Primăriei, nr. 8, cod poștal 317210, telefon/fax 0257/356101, cod fiscal 3519410, reprezentat prin Primar Ciprian-Gheorghe Otlăcan, în calitate de proprietar,
 Clubul Sportiv Voința Macea, cu sediul în Macea, strada Sportului, nr. FN, cod 317210, telefon/fax 0254/248880, cod fiscal 32485567, reprezentat prin Vasile Schmidt, președinte club, în calitate de administrator,
În temeiul prevederilor art.30 din Legea educației fizice și sportului nr. 69/2000, cu  modificările și completările ulterioare, ale art. 297 și 362 din OUG nr. 57/2019 privind Codul Administrativ, ale Hotărârii Consiliului Local Macea nr. 8 din 15 03 2016 privind aprobarea înființării și organizării Clubului Sportiv „Voința Macea”  și  a Hotărârii Consiliului Local Macea nr. ____ /  privind aprobarea privind darea în administrare către Clubul Sportiv „Voința Macea” a unor bunuri din proprietatea publică și privată a Comunei Macea, a intervenit prezentul contract de administrare,
II. OBIECTUL CONTRACTULUI
Art. 1 Obiectul contractului îl constituie darea in administrare, pe perioada determinată, a următoarelor bunuri din proprietatea publică a Comunei Macea:
[bookmark: _GoBack]a)  terenul de fotbal evidențiat în Cartea Funciară nr. 304033 Macea, având nr . cad 304033, înzestrat cu tribună, bănci rezerve, instalație nocturnă și gard;
b)  vestiar bază sportivă evidențiat în  Cartea Funciară Nr. 300153 Macea,  top: 1-6/b/3/1/1/1/2/1;
c) tractor pentru tăiat iarba.
 Art. 2 Administratorul se obligă sa utilizeze bunurile încredințate spre administrare potrivit destinației lor.
III. DURATA CONTRACTULUI
Art. 3. (1) Termenul contractului de administrare este de 10 (zece) ani, cu începere de la ……… până la ……………, cu drept de prelungire. La expirarea termenului prevăzut, pârțile contractante pot conveni să prelungească contractul printr-un act adițional.
(2). Administratorul are obligația să-l notifice pe proprietar cu 30 de zile înainte de expirarea termenului contractual, pentru a-și exprima disponibilitatea pentru prelungirea contractului.
IV. OBLIGATIILE PROPRIETARULUI
Art. 4 Proprietarul se obligă:
- sa predea in vederea administrarii bunurile identificate la art. 1;
- sa controleze lunar, modul cum sunt folosite si intretinute imobilele, cu respectarea destinatiei stabilite de către proprietar;
- sa stabileasca anual lista investitiilor, lucrarilor de reparatii  capitale ce urmeaza a se realiza;
- sa organizeze licitatii publice sau cereri de oferte pentru lucrarile de investitii si reparatii capitale aprobate asigurand finantarea si supravegherea executiei lucrarilor;
- sa participe la receptia lucrarilor de investitii, reparatii capitale consemnand finalizarea acestora in procese verbale de receptie;
- sa asigure inventarierea anuala a bunurilor transmise in administrare;
- la incetarea contractului sa preia imobilele in starea in care au fost transmise si, după caz, cu imbunatatirile aduse;
- sa sprijine administratorul in vederea obtinerii avizelor legale de functionare, pentru activitatea desfasurata;
V. OBLIGATIILE ADMINISTRATORULUI
Art. 5 Administratorul se obliga:
a. sa preia in administrare imobilele ce fac obiectul prezentului contract;
b. sa asigure administrarea imobilelor preluate si paza acestora ca un bun proprietar ;
c. sa asigure avizele legale de functionare, pentru activitatea desfasurata;
d. sa mentina in siguranta imobilul si sa aduca la cunostinta proprietarului orice tulburare produsa de o terta persoana sau ca urmare starii tehnice a imobilului din punctul de vedere al sigurantei in exploatare;
e. sa intocmeasca fisele tehnice periodice (jurnalul evenimentelor) cu privire la starea imobilului si a instalatiilor aferente acesteia, precum si a tuturor modificarilor aduse imobilului in conditiile stabilite conform legii;
f. sa foloseasca bunul incredintat in administrare potrivit destinatiei prevazute in art. 1. Deasemenea, administratorul are dreptul de închiria bunul administrat, în condiţiile și la tarifele stabilite prin hotărâre a Consiliului local Macea. Sumele încasate cu titlu de „tarif” vor fi folosite de administrator pentru acoperirea cheltuielilor necesare funcţionării în condiţii optime a terenurilor de sport.
g. se obliga ca pe toata durata administrarii sa pastreze in bune conditii bunul incredintat, precum si accesoriile acestuia, sa nu le degradeze sau deterioreze;
h. administratorul răspunde de distrugerea totala sau partiala a bunului incredintat care s-ar datora culpei sale;
i. orice lucrari de modernizare si consolidare se efectueaza in spatiu numai cu acordul sau avizul prealabil al Consiliului Local al Comunei Macea;
j. are obligatia sa permita accesul proprietarului in spatiul incredintat ori de cate ori acest lucru este necesar pentru a controla bunul incredintat si starea acestuia;
k. la incetarea delegarii, administratorul este obligat sa restituie bunul cel putin in aceeasi stare in care l-a primit, situatie ce va fi consemnata intr-un proces verbal;
l. sa achite impozitele si taxele prevăzute de lege, daca este cazul;
m. sa încheie contracte ferme cu furnizorii de utilități, în termen de maxim 30 de zile de la semnarea prezentului contract, si sa respecte obligațiile asumate prin contracte. Repararea oricărui prejudiciu pe care administratorul li va cauza acestora revine in exclusivitate administratorului; administratorul va efectua plata contravalorii utilităților consumate în acest imobil, iar proprietarul va aloca acestuia o sumă medie lunară de maxim 3.000 lei, dar nu mai mult decât valoarea facturilor de utilități.
n. sa înregistreze si sa urmărească consumurile privind utilitățile si sa sesizeze proprietarul in cazul sesizării unor nereguli;
o. sa asigure urmărirea comportării in exploatare a imobilului potrivit legii;
p. sa răspundă in nume propriu in litigiile referitoare la dreptul de administrare;
q. sa arate in fata instanței titularul dreptului de proprietate in litigiile ce au ca obiect dreptul de proprietate, in caz contrar purtând răspunderea pentru prejudiciile cauzate ca urmare a neîndeplinirii acestei obligații.
VI. INCETAREA ADMINISTRARII
Art. 6 Contractul încetează prin:
- expirarea termenului prevăzut in contract;
- acordul de voința, exprimat in scris, al parților contractante;
- desființarea titlului proprietarului; proprietarul nu este răspunzător de schimbarea regimului juridic al imobilului ca urmare a unor reglementari legale adoptate după semnarea prezentului contract sau ca urmare a unor procese de revendicare, administratorul nefiind in drept sa pretindă nici un fel de despăgubiri de la proprietar;
- prin revocare, numai daca administratorul nu-si exercita drepturile si obligațiile ce deriva din prezentul contract;
VII . RASPUNDEREA CONTRACTUALA
Art. 7. – Pentru nerespectarea obligațiilor asumate prin prezentul contract, partea in culpa datorează celeilalte pârți daune. Daunele se vor determina in funcție de prejudiciul produs. Prejudiciul va fi evaluat printr-o expertiza tehnica.
Art. 8. – Nici una din pârțile contractante nu răspunde de neexecutarea la termen sau de executarea necorespunzătoare, total sau parțial, a oricărei obligații, care ii revine in baza acestui contract, daca neexecutarea sau executarea necorespunzătoare a obligației a fost cauzata de forța majoră, așa cum este definita de lege, cu condiția notificării in termen de 10 zile de la producerea evenimentului.
VIII. DISPOZITII FINALE
Art. 9. Modificarea contractului se poate face in limitele legislației române, cu acordul parților, prin act adițional, care face parte integranta din prezentul contract; excepție făcând hotărârile Consiliului Local al Comunei Macea sau alte acte normative - legi, hotărâri de Guvern, ordonanțe ale căror prevederi sunt imperative si nu fac obiectul unui act adițional.
Art. 10. Eventualele litigii care s-ar putea ivi în legătură cu acest contract vor fi soluționate pe cale amiabila, iar daca pârțile nu cad de acord, vor fi soluționate de către instanțele de judecata competente.
Art. 11. Prezentul contract produce efecte de la data de ……….
Art. 12. Prezentul contract de administrare s-a încheiat in 2 (doua) exemplare, cate unul pentru fiecare parte, astăzi …………..


      PROPRIETAR                                                                                  ADMINISTRATOR
    Comuna Macea                                                                       Club Sportiv „Voința Macea”
     Prin Primar                                                                                   prin Președinte
